Camerún

A Republica de Camerún ye un estau con forma politica de republica unitaria situau en Africa central. Muga a lo nord-ueste con Nicheria; con Chad y a Republica Centroafricana a l'este; y con Gabón, Republica d'o Congo y Guinea Ecuatorial a lo sud.

A capital d'o país ye la ciudat de Yaoundé, encara que la ciudat con mayor numero d'habitants ye Douala.

A suya población ye de 15.746.000 habitants en una superficie de 475.440 km².

 Politica 
O rechimen politico de Camerún ye o de una republica de tipo presidencialista.

O poder executivo se concentra en mans d'o president d'o país, que dende 1982 ye Paul Biya. O poder lechislativo ye dividito entre l'Asamblea Nacional de Camerún y un Senau, anque lo Senau de Camerún no existe pas encara. Por ixo, o rechimen ye clamau una democradura, neolochismo ta referir-se a una democracia formal con aspectos d'una dictadura.

O país reesleyó a Paul Biya ta la Presidencia de Camerún l'11 d'octubre de 2004, en unas eleccions muit criticadas, con un 75% de votos en primera vuelta. L'8 d'aviento formó gubierno Ephraïm Inoni, naixiu de l'este d'o país y anglofono, como marcan as costumbres politicas d'o país ta l'equilibrio interlingüistico con os francoparlants.

O 10 d'abril de 2008 l'Asamblea Nacional aprobó una revisión d'a Constitución de Camerún ta permitir que Paul Biya se presente a la suya reelección en 2011, cuestión muit criticada por l'oposición camerunesa, que calificó lo feito de golpe d'estau constitucional. Cameroun/constitution: révision adoptée, articlo en o diario francés Le Figaro.

 Organización territorial 
Camerún se divide en 10 rechions:
<li>Adamaoua.
<li>Centro.
<li>Este.
<li>Extremo-Norte.
<li>Litoral.
<li>Norte.
<li>Nord-ueste.
<li>Ueste.
<li>Sud.
<li>Sud-ueste. 

 Esportes 
 Categoría principal: Esporte en Chibuti.

 Camerún en os Chuegos Olimpicos 
 50px  en os Chuegos Olimpicos.
 Categoría principal: :Categoría:Camerún en os Chuegos Olimpicos.

Camerún en os Chuegos Olimpicos ye representada per o Comité Olimpico Nacional y Esportivo de Camerún miembro d'o Comité Olimpico Internacional dende l'anyo 1963. En os Chuegos Olimpicos de 1976, finalment Camerún se sumó a lo boicot per a participación de Nueva Zelanda en os Chuegos, encara que lo fació dos días dimpués de prencipiar y beluns d'os suyos atletas sí que i participoron. Dende alavez ha participau de forma ininterrumpida dica l'actualidat (2025), participacions en as que lo país ha obteniu un total de 6 medallas: 3 d'oro, 1 d'archent y 2 de bronce.Camerún en os Chuegos Olimpicos. Dos d'as tres medallas d'oro las ha aconseguiu l'atleta Françoise Mbango Etone, en os Chuegos Olimpicos de 2004 y 2008, ganando la preba de triple blinco.

Camerún habitualment presenta equipos y esportistas en atletismo, boxeyo y ciclismo, en atros esportes lis ye mas difícil presentar equipos u deportistas bien per a poca cantidat de personas que los practican en o país u bien perque no superan as fases de clasificación. En os zaguers chuegos os ciclistas no participan tan a ormino y s'han sumau atros esportes: los esportes de luita, vomo lo judo y la luita olimpica, la natación y l'halterofilia, en os cuals presenta esportistas.

En os Chuegos Olimpicos d'Hibierno ha participau nomás que en una sola edición, en Salt Lake City 2002, encara que sin aconseguir garra medalla.

 Vinclos externos 

  Pachina web oficial d'a Presidencia d'a Republica de Camerún.
  Pachina web oficial d'o Primer ministro de Camerún.
  Pachina web de l'Institut National de la Statistique du Cameroun.
  Pachina web oficial de l'Asamblea Nacional de Camerún.

 Referencias 

*